นายกรัฐมนตรี ลงพื้นที่จังหวัดมุกดาหาร ติดตามการยกระดับแปรรูปผลิตภัณฑ์เนื้อโคขุน ก่อนโชว์ฝีมือทำสเต๊กเนื้อโคขุน
นายกรัฐมนตรี ลงพื้นที่จังหวัดมุกดาหาร ติดตามการยกระดับแปรรูปผลิตภัณฑ์เนื้อโคขุน ก่อนโชว์ฝีมือทำสเต๊กเนื้อโคขุนพลเอก ประยุทธ์ จันทร์โอชา นายกรัฐมนตรี ตรวจเยี่ยมสหกรณ์การเกษตรโคขุนหนองสูง อำเภอหนองสูง จังหวัดมุกดาหาร ซึ่งเป็นการดำเนินการตามโครงการยกระดับคุณภาพการผลิตโคเนื้อคุณภาพเข้าสู่ระบบมาตรฐาน ในปี 2561 มียอดจำหน่ายสูงถึง 294,720,000 บาท และเปิดป้ายอาคารโรงงานแปรรูปผบิตภัณฑ์เนื้อโคขุน พร้อมกันนี้นายกรัฐมนตรี จะเป็นสักขีพยานมอบสมุดประจำตัวผู้ได้รับการคัดเลือกให้ทำกินในชุมชน โดยการลงพื้นที่ในจุดนี้นายกรัฐมนตรีได้โชว์ฝีมือเชฟทำสเต๊กเนื้อโคขุนจากนั้น นายกรัฐมนตรี ตรวจเยี่ยมศูนย์เรียนรู้ชุมชนบ้านภู อำเภอหนองสูง จังหวัดมุกดาหาร เยี่ยมชุมชนท่องเที่ยวบ้านภู ผลิตภัณฑ์โอทอป โดยมีประชาชนที่ส่วนใหญ่สวมใส่ชุดผ้าท้องถิ่นรอให้การต้อนรับ ก่อนที่นายกรัฐมนตรีจะชมการสาธิตการผลิตของชุมชนวัฒนธรรม 8 เผ่ามุกดาหาร และการส่งเสริมการท่องเที่ยว “เมือง 3 ธรรม (ธรรมะ ธรรมชาติ วัฒนธรรม) ที่มีเอกลักษณ์ของตนเอง อาทิ การบายศรีสู่ขวัญ การฟ้อนภูไทย การรับประทานอาหารพาแลง การเรียนรู้กระบวนการทอผ้าไหม การท่องเที่ยวที่เชื่อมโยงสถานที่ท่องเที่ยวต่างๆ ใกล้เคียง รวมทั้งการจัดที่พักแบบโฮมสเตย์ นอกจากนี้ยังมีการนำเสนอผลการดำเนินงานตามนโยบายเพิ่มรายได้ให้กับชุมชน เช่น ผลิตภัณฑ์กลุ่มทอผ้าฝ้ายลายขิต กลุ่มผลิตสบู่บ้านภูร้านธงฟ้าประชารัฐ